**19 יוני 2025**

**הודעה בדבר מתן ארכה להגשת מסמכים בעררי השבחה**

לאור הכרזת הממשלה על מצב מיוחד בעורף החל מיום 13.6.2025, ובהתאם לסמכות יו"ר וועדת הערר מכח סעיף 14(א) לתוספת השלישית לחוק התכנון והבניה תשכ"ה – 1965 בדבר הארכת התקופה להגשת ערר, נקבע כי התקופה שבין הימים 13.6.2025 ועד 22.6.2025 **לא תובא במניין הימים להגשת ערר או תשובה וכן להגשת מסמכים שהמועד להגשתם נקבע בהחלטת יו"ר או ועדה אלא אם צוין במפורש אחרת**, לפי העניין זאת ללא צורך בהגשת בקשה להארכת מועד.

**ארכה זו ניתנת לטובת הגשת עררי היטל השבחה בלבד בהתאם לסעיף 14 לתוספת השלישית לחוק התכנון והבניה. ארכות להגשת עררים על החלטות ועדה מקומית בנושאי רישוי ותכניות ינתנו בכפוף להגשת בקשה וקבלת החלטה מתאימה.**

**בנוסף, עד ליום 28.6.2025 ניתן יהיה לפתוח הליכי ערר השבחה בדרך של הגשת הערר דרך הדואר האלקטרוני של מזכירות ועדת הערר, המופיע להלן. עררי רישוי ותכניות יוגשו באמצעות הגשה מקוונת. עותקים פיזיים יוגשו למשרדי הוועדה לאחר סיום הכרזה על מצב החירום. באחריות המגיש לוודא קליטת המסמכים שהוגשו מול מזכירות וועדת הערר.**

**עוד מובא לידיעתכם כי משרדי וועדת הערר פועלים בהתאם להנחיות פקע"ר. לפיכך החל מיום ראשון** כ"ו בסיון, התשפ"ה 22 ביוני 2025, ניתן יהיה לפנות למשרדי ועדת הערר בשעות קבלת קהל.

**כמו כן, ניתן להגיש בקשות ופניות כמקובל באמצעות פקס ו/או הדוא"ל של המזכירויות שכתובתיהן:
פיצויים והיטלי השבחה**: Telavivphh@iplan.gov.il מס' פקס: 03-6702606. **רישוי:** Arrtelaviv@iplan.gov.il מס' פקס: 03-7515086.

**דיונים הקבועים עד ליום 22.06.2025 כולל – יתקיימו בהתאם להנחיות פיקוד העורף והחלטת יו"ר ועדת הערר. יש להתעדכן באופן פרטני מול המזכירות הרלוונטית.** ככל שהדיון יידחה - מועד חדש יקבע בהמשך ע"י המזכירות וישלח לצדדים. תקופה זו ייתכן ותוארך, על דיונים קבועים יש להתעדכן מול מזכירות ועדת הערר.

**\* המשך פעילות המזכירות מעבר לתקופה הנקובה בהודעה זו תעודכן באתר מנהל התכנון ובכתובות הדוא"ל המצוינות לעיל.**

בברכת ימים ולילות שקטים ובטוחים,

 ועדת ערר מחוז תל-אביב